CELEBRATION ADDRESSES 121 



JOLY, Scientiae Doctorem, Geologiae Professorem in his aulis, qui feriis vestris 

 adsit vobisque et nostro et suo nomine omnia bona fausta felicia ex animo 

 precetur. Valete. 



IVEAGH, Cancellarius. 



ANTHONY TRAILL, M.D., Praepositus Collegii SS. Trinitatis. 

 Dublinii, in Collegia SS. Trinitatis, mense lulio, A.S. MCMXII. 



ROYAL IRISH ACADEMY, DUBLIN 



SOCIETATI REGIAE ACADEMIA REGIA HIBERNICA S. P. D. Cum iam, viri 

 doctissimi, post annos ducentos quinquaginta feliciter peractos Societas 

 vestra illustris optimo iure ferias plusquam saeculares habitura sit, laeti 

 libentes invitationem vestram benignam accepimus qua nos quoque in partem 

 gaudii vestri vocavistis, utpote qui vobis non solum studiorum et naturae 

 similitudine simus consociati sed etiam vinculis quibusdam propriis constricti. 

 Nam ad exemplum vestrum saeculo XVIII fundata est Academia nostra, unde 

 utrisque nobis Prid. Kal. Decembr. quotannis dies est prae ceteris sollemnis : 

 porro loseph Banks, Eques auratus, Societatis vestrae Praeses in diplomate 

 constitutionum nostrarum inter primes sodales nostros nominatus est, et 

 Praesides vestri propter coronam tantam illis a vobis collatam inter sodales 

 nostros honoris causa merito sunt semper adscript!. Quanta beneficia generi 

 humano semper et ubique contuleritis in scientia rerum promovenda, in ignora- 

 tione removenda, gratis animis cum toto orbe terrarum agnoscimus ; neque 

 immemores sumus nosmet ipsos munificentia vestra esse nuper adiutos cum 

 opus magni laboris suscepimus, scilicet in Hibernia Occidentali rerum natura- 

 lium perlustrationem accuratam. Nulla est sane maior hominibus voluptas 

 quam gaudere cum gaudentibus, praecipue cum, sicut vos et nos, multis 

 amicitiae necessitudinibus sunt inter se coniuncti. Itaque invitatio vestra 

 nobis maximae est laetitiae, et vobis commendamus virum doctum in coetu 

 tarn vestro quam nostro inscriptum, IOHANNEM ALEXANDRUM MCCLELLAND, 

 Scientiae Doctorem, ab Actis Academiae, Professorem Rerum Naturalium in 

 Collegio Universitatis Dublinensis, qui feriarum vestrarum celebrationi adsit 

 et Academiae gratulabundae et vobis grates gratiasque habentis personam 

 tarn laete quam sincere gerat. Valete. 



J. P. MAHAFFY, Praeses Academiae. 

 LOUIS C. PURSER, Ab Actis Concilii Academici. 

 Dublinii, in domo Academica, a. d. IV. Idus lulias, A. S. MCMXII. 



